দ্য লাঞ্চবক্স
দ্য লাঞ্চবক্স ২০১৩ সালের একটি ভারতীয় রোমান্টিক চলচ্চিত্র যা পরিচালনা করেছেন রিতেশ বাটরা এবং প্রযোজনায় গুণীত মোঙ্গা, অনুরাগ কাশ্যপ ও অরুণ রঙ্গচারী। ডার, ইউটিভি, ধর্ম প্রোডাকশনস, শিক্ষা এন্টারটেইনমেন্ট, এনএফডিসি সহ আরো কয়েকটি স্টুডিও যৌথভাবে চলচ্চিত্রটি প্রযোজনা করে। এতে প্রধান চরিত্রে অভিনয় করেছেন ইরফান খান, নিমরাত কাউর এবং নওয়াজউদ্দিন সিদ্দিকী। চলচ্চিত্রটি কান চলচ্চিত্র উৎসবের আন্তর্জাতিক সমালোচকদের সপ্তাহে প্রদর্শিত হয় এবং পরবর্তীতে তা ক্রিটিকস উইক ভিউয়ারস চয়েস পুরস্কার তথা গ্র্যান্ড রেল ডি'অর জিতে নেয়। এটি ২০১৩ সালের টরোন্টো চলচ্চিত্র উৎসবেও দেখানো হয়। ভারতে চলচ্চিত্রটি মুক্তি দেয়া হয় সেবছর ২০ সেপ্টেম্বরে। বক্স অফিসে এটি সাফল্য লাভ করে।
রায়ান রেনল্ডস
রায়ান রোডনি রেনল্ডস (ইংরেজি: Ryan Rodney Reynolds) (জন্ম ২৩ অক্টোবর, ১৯৭৬) হলেন একজন কানাডিয়ান চলচ্চিত্র ও টেলিভিশন অভিনেতা। তিনি আমেরিকান ব্রডকাস্টিং কম্পানি প্রযোজিত কৌতুক ধারাবাহিক "টু গাইজ অ্যান্ড আ গার্ল"-এ (১৯৯৮-২০০১) মাইকেল বার্গেন, ওয়াইটিভি প্রযোজিত কানাডিয়ান টিন সোপ অপেরা "হিলসাইড"-এ (১৯৯১-৯৩) বিলি সিম্পসন, "" (২০০৪) চলচ্চিত্রে মার্ভেল কমিকস চরিত্র হ্যানিবল কিং এবং "" (২০০৯) চলচ্চিত্রে ডেডপুল চরিত্রে অভিনয়ের জন্য খ্যাত।সম্প্রতি তিনি "ডেডপুল (চলচ্চিত্র)" (২০১৬) চলচ্চিত্রে ডেডপুল চরিত্রে অভিনয় করে আলোচিত হয়েছেন। এছাড়া তিনি অভিনয় করেছেন "সার্ভিং ইন সাইলেন্স: দ্য মার্গারেথ ক্যামারমেয়ার স্টোরি", "ন্যাশানাল ল্যাম্পুনস ভ্যান উইল্ডার", "ফিন্ডারস ফি", "জাস্ট ফ্রেন্ডস", "ডেফিনিটলি, মেবি", "দ্য প্রোপোসাল", "দ্য অ্যামিটিভিল হরর", "দ্য চেঞ্জ-আপ", "স্মোকিং এসেস", "অ্যাডভেঞ্চারল্যান্ড", "বেরিড", "সেফ হাউস" ও "ক্রিমিনাল" চলচ্চিত্রে।